என்றைக்காவது வெளியில் சென்றால், பிடித்ததை உண்பதோடு சரி. அதிலும்கூட மிச்சம் மீதத்தை கணக்கில் வைத்துத்தான் ஆர்டர் செய்யப்படும். வீட்டில் உள்ள அத்தனைபேருக்கும் பிடித்த உணவையும், ஊட்டச்சத்தையும் நிரப்பி அனுப்பிவிட்டு, தனக்கென காலை உணவுக்குக்கூட நேரமில்லாமல் ஒரு வாழைப்பழத்தையோ அல்லது ஒரு கப் பாலையோ அருந்தும் எத்தனையோ பெண்களை தொடர்வண்டியில் நான் பார்த்திருக்கிறேன். `இது போதுமா?’ என அவர்களைக் கேட்கக்கூட ஆள் இருப்பது இல்லை. இந்தக் குறை ஊட்டச்சத்து எப்படி இத்தனை பெரிய ஓட்டத்தையும் வலுவாக்கும் என்பது எங்காவது, எப்படியாவது அவர்களுக்கு உணர்த்தப்பட வேண்டும்.